CELEX: 62015CN0001
Language: et
Date: 2015-01-06 00:00:00
Title: Kohtuasi C-1/15: 6. jaanuaril 2015 esitatud hagi – Euroopa Komisjon versus Austria Vabariik

2.3.2015   
            
            
               ET
            
            
               Euroopa Liidu Teataja
            
            
               C 73/19
            
         
      6. jaanuaril 2015 esitatud hagi – Euroopa Komisjon versus Austria Vabariik
      (Kohtuasi C-1/15)
      (2015/C 073/26)
      Kohtumenetluse keel: saksa
      
         Pooled
      
      
         Hageja: Euroopa Komisjon (esindajad: F. Erlbacher ja A. Aresu)
      
         Kostja: Austria Vabariik
      
         Hageja nõuded
      
      
                  —
               
               
                  tuvastada, et kuna Austria Vabariik on võtnud vastu ja jätnud jõusse Bundesgesetz über die Niederlassung und den Aufenthalt in Österreich’i (Austriasse elama asumist ja seal elamist käsitlev föderaalseadus) § 1 lõike 2 punkti 1, § 2 lõike 1 punkti 9, § 10 lõike 3 punkti 4, § 14 koostoimes § -dega 14a ja 14b ning § 21 lõike 1 ja § 21a, siis on ta rikkunud lisaprotokolli (1) artikli 41 lõikest 1 ja otsuse nr 1/80 artiklist 13 tulenevaid kohustusi;
               
            
                  —
               
               
                  mõista kohtukulud välja Austria Vabariigilt.
               
            
         Väited ja peamised argumendid
      
      Bundesgesetz über die Niederlassung und den Aufenthalt in Österreich’i mõned sätted ei ole Türgi kodanikke puudutavas osas liidu õigusega kooskõlas. Seejuures on tegemist eeskätt
      
                  —
               
               
                  taotleja kohustusega esitada esmakordne Austria territooriumile sisenemise taotlus kohalikule pädevale esindusele välisriigis ja oodata otsust välisriigis;
               
            
                  —
               
               
                  perekonna taasühendamise eesmärgil elamisloa taotluse esitamisel vanuse alampiiri kehtestamisega, milleks on 21 aastat;
               
            
                  —
               
               
                  saksa keele oskuse tõendamisega esmakordsel elamisloa taotluse esitamisel ning „integratsioonikokkuleppe” kehtestamisega.
               
            Austria Vabariigi vastuväide, et ta on Bundesministerium für Inneres’i (siseministeerium) ringkirjaga andnud juhised kontrollida Türgi kodanike taotlusi liidu õigusega kooskõlas olevalt, ei kõrvalda lisaprotokolli artikli 41 lõikest 1 ja otsuse nr 1/80 artiklist 13 tulenevate kohustuste rikkumist.
      
         (1)  Nõukogu 19. detsembri 1972. aasta määrus (EMÜ) nr 2760/72 lisaprotokolli ja finantsprotokolli sõlmimise kohta, mis allkirjastati 23. novembril 1970 ja on lisatud lepingule assotsiatsiooni loomise kohta Euroopa Majandusühenduse ja Türgi vahel, ning nende jõustumiseks rakendatavate meetmete kohta (EÜT L 293, lk 1; ELT eriväljaanne 11/11, lk 41).